Un bărbat din comuna Nușeni s-a ales cu dosar penal, după ce și-a lovit soția. Totodată, polițiștii au emis împotriva bărbatului un ordin de protecție provizoriu.
Polițiștii Secției 4 Poliție Rurală Beclean au fost sesizați de către o femeie, prin S.N.U.A.U. 112, cu privire la faptul că a fost lovită de către soțul ei.
Potrivit IPJ Bistrița-Năsăud, în urma verificărilor efectuate la fața locului, a reieșit faptul că, în aceeași zi, în cursul dimineții, un bărbat de 62 de ani din Rusu de Sus-comuna Nușeni, care se afla la domiciliu, pe fondul unor neînțelegeri avute, și-ar fi agresat fizic soția. Femeia nu a solicitat îngrijiri medicale.
În urma evaluării riscului, împotriva bărbatului, polițiștii au emis un ordin de protecție provizoriu. De asemenea, polițiștii au întocmit dosar penal și continuă cercetările sub aspectul săvârșirii infracțiunii de violența în familie.